«Οι Παίχτες»
2023-07-10 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Οι Παίχτες» του Νικολάι Βασίλιεβιτς Γκόγκολ (Summer Edition), έρχονται στο Θέατρο Πέτρας τη Δευτέρα 10 Ιουλίου 2023 στις 21:30.
Σ’ ένα απομακρυσμένο πανδοχείο της Ρωσίας, καταφτάνει ένας δεινός χαρτοπαίχτης, απατεώνας, και πλαστογράφος. Στόχος του, να βρει τα επόμενα θύματά του, και να τα «γδάρει». Αλλά δε θα είναι τόσο απλή υπόθεση.
Στο ίδιο πανδοχείο διαμένουν δύο εξίσου δεινοί κομπιναδόροι, που γυρεύουν το ίδιο ακριβώς πράγμα με τον πρώτο: ένα λαχταριστό, αθώο και, φυσικά, κεφαλαιούχο θύμα.
Οι δύο συναντούν τον ένα και σύντομα ενώνουν τις δυνάμεις τους, οδηγώντας την παράσταση σε ένα πανδαιμόνιο γεμάτο μπλόφες, ρίσκο, ανταγωνισμούς, συμμαχίες, εκπλήξεις κι ανατροπές, καθώς στο παιχνίδι μπαίνουν σιγά-σιγά όλοι οι παράξενοι ένοικοι που τριγυρνούν σ’ αυτό το μικρό και ήσυχο πανδοχείο.
Ζωντανή μουσική, αφηνιασμένοι ρυθμοί και ξέφρενο χιούμορ σε μια παράσταση – οφθαλμαπάτη, μια φαρσοκωμωδία καταστάσεων, για την τέχνη της εξαπάτησης: Παράσταση ή πραγματικότητα, ηθοποιός ή ρόλος, θύτης ή θύμα, αλήθεια ή ψέμα, όλα συγχέονται και τελικά, το μόνο που μένει είναι το παιχνίδι.
Η αδρεναλίνη της κομπίνας, η μαεστρία και η αρρώστια του τζόγου, η κάψα να εξαπατήσεις τους πάντες, αλλά να μην εξαπατηθείς εσύ ο ίδιος και η εμμονή του ανθρώπου για την επικράτηση απέναντι στον οποιονδήποτε «δίπλα», κυριεύουν την πένα του Νικολάι Βασίλιεβιτς Γκόγκολ κάπου στο 1836, για να γράψει μια δαιμονισμένη μυστήρια κωμωδία, που ακούει στο όνομα «Οι παίχτες».
Ίχαρεφ .“Γιατί, το να ζήσεις τη ζωή σου σα βλάκας, δεν είναι τίποτα το ιδιαίτερο, αλλά να ζήσεις με οξυδέρκεια, με τέχνη, να εξαπατήσεις τους πάντες, αλλά να μην εξαπατηθείς εσύ ο ίδιος – γι’ αυτό, μάλιστα, αξίζει να ζεις!”
Συντελεστές:
Σκηνοθεσία – μετάφραση – διασκευή: Γιώργος Κουτλής
Δραματουργική επεξεργασία: Βασίλης Μαγουλιώτης
Σκηνικά: Άρτεμις Φλέσσα
Κοστούμια: Ιωάννα Τσάμη
Μουσική: Αλέξανδρος Δράκος Κτιστάκης
Φωτισμοί: Σάκης Μπιρμπίλης
Χορογραφία: Αλέξανδρος Βαρδαξόγλου
Βοηθός Σκηνοθέτη: Ιάκωβος Μηνδρινός
Φωτογραφίες – video: Χρήστος Συμεωνίδης
Παίζουν: Γιάννης Νιάρρος, Βασίλης Μαγουλιώτης, Ηλίας Μουλάς, Αλέξανδρος Χρυσανθόπουλος, Γιώργος Τζαβάρας και Γιώργος Μπουκαούρης, guest star ο Θανάσης Δήμου
Θέατρο Πέτρας: Δευτέρα 10 Ιουλίου 2023
Ώρα έναρξης: 21.30
Τιμές εισιτηρίων: 20€
Προπώληση: https://www.viva.gr/…/oi-paixtes-tou-n-b-gkogkol…/

2023-PF-Paixtes

«Μήδεια» του Ευριπίδη
2023-07-11 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Μήδεια αναδείχτηκε από τον Ευριπίδη σε διαχρονικό σύμβολο της αιώνιας μάχης ανάμεσα στα δύο φύλα. Μια τραγωδία πάθους, ένα εναλλασσόμενο παιχνίδι ισορροπίας μεταξύ ζωής και θανάτου, με άξονα και επίκεντρο τον έρωτα. Μια τραγική ιστορία που έμεινε διαχρονική στους αιώνες.

Η Μήδεια έρχεται στο Θέατρο Πέτρας την Τρίτη 11 Ιουλίου 2023 στις 21.30.

Ο Ευριπίδης, μάρτυρας της προσφυγιάς, της απώλειας και του πολέμου και διαχρονικός προφήτης της αλήθειας, γράφει για τις καταστρεπτικές συνέπειες του ανεξέλεγκτου πάθους στον άνθρωπο, της περιθωριοποίησης και του αποκλεισμού.
Η αρχετυπική πάλη μεταξύ αρσενικού και θηλυκού και η σύγκρουση ανάμεσα στην αρχέγονη πίστη των όρκων και τον στείρο ορθολογισμό, είναι για τον τραγικό ποιητή η εικόνα μιας κοινωνίας με συγκεκριμένο υλιστικό προσανατολισμό. Μια αναγωγή στην Αθήνα της εποχής και στην επεκτατική πολιτική παντός καιρού, που σκοτώνει τα παιδιά της στο βωμό της δύναμης, της εξουσίας και του κέρδους.

Υπόθεση:
Ο Ιάσονας αποφασίζει να εγκαταλείψει τη Μήδεια, προδίδοντας τους όρκους τους, για να παντρευτεί την κόρη του βασιλιά Κρέοντα, διεκδικώντας μερίδιο στην εξουσία. Ο Κρέοντας αποφασίζει να εξορίσει τη Μήδεια και τα παιδιά από την πόλη, καταδικάζοντάς τα σε αργό θάνατο, με τη συναίνεση του πατέρα τους.
Μετά την προδοσία του Ιάσονα και την καταπάτηση των όρκων, η Μήδεια, επιθυμεί να εκδικηθεί τον Ιάσονα. Με την παιδοκτονία που διαπράττει, του στερεί το δικαίωμα να έχει απογόνους, αφού σκοτώνει τους γιους που του έχει χαρίσει, αλλά και τη μητέρα των μελλοντικών παιδιών του.
Γνωρίζει πως χωρίς σύζυγο και πατέρα δεν υπάρχει πια μέλλον γι’ αυτήν και τα παιδιά της, και πως οι γιοι της είναι καταδικασμένοι σ’ έναν αργό θάνατο.
Έχοντας συμπεριλάβει τα παιδιά στα σχέδιά της για εκδίκηση, αφού αυτά πρόσφεραν τα θανάσιμα δώρα στη νέα βασιλική σύζυγο του πατέρα τους, γνωρίζει πως με τον θάνατο του βασιλιά και της κόρης του οι γιοι της κινδυνεύουν από την εκδικητική οργή των Κορινθίων.
Το αίμα πρέπει να πληρωθεί με αίμα.

Η Μήδεια, για να εξιλεωθεί για τους φόνους που έχει διαπράξει για χάρη του Ιάσονα, γνωρίζει πως θα πρέπει να κάνει κι αυτή μια επώδυνη θυσία, προκειμένου να επανέλθει η αρμονία στο σύμπαν. Με απόλυτη επίγνωση…

Σκηνοθετικό σημείωμα:
Η ισορροπία του σύμπαντος έχει διαταραχθεί. Το αίμα ξεπληρώνεται με αίμα. Άλλη μια επώδυνη θυσία πρέπει να γίνει για να καθαρίσει την προηγούμενη και να επαναφέρει την τάξη.
Η Μήδεια γνωρίζει. Έχει την κατάρα της Σοφίας, έχοντας ξεπλύνει με το αίμα του Προμηθέα απ’ τα βουνά του Καυκάσου τα βότανα των ιερών τελετών της.
Γυναίκα- τρόπαιο, όχημα εξουσίας για έναν άντρα που τη χρησιμοποιεί μόνο για να πετύχει τον σκοπό του.
Η Μήδεια είναι η ζωή. Όταν ερωτεύεται, μπορεί να γίνει καταστροφική. Όταν προδίδεται, μπορεί να φέρει τον θάνατο.
Τα αρχέτυπα παραμένουν αρχέτυπα, σ’ έναν μύθο που εκσυγχρονίζεται, με σημείο Μηδέν το Σήμερα• σε μια ατέρμονη, καταραμένη πάλη επιβίωσης του ανθρώπινου γένους, όπως αυτήν που σηκώνει στους ώμους του ο Σίσυφος, ως αποτέλεσμα της τιμωρίας του από τους Θεούς.

Λένα Μαλένη

Συντελεστές:

Μετάφραση: Μίνως Βολανάκης
Σκηνοθεσία: Λένα Μαλένη
Μουσική: Θέμης Καραμουρατίδης
Σκηνικά: Γιώργος Γαβαλάς
Κοστούμια: Kλερ Μπρέισγουελ
Κίνηση: Φρόσω Κορρού
Σχεδιασμός Φωτισμού: Νίκος Σωτηρόπουλος
Μουσική Διδασκαλία: Χρήστος Θεοδώρου
Βοηθός Σκηνοθέτη: Σταυριάνα Καδή

Διανομή:

ΜΗΔΕΙΑ: Μαρία Κίτσου
ΙΑΣΟΝΑΣ: Φάνης Μουρατίδης
ΤΡΟΦΟΣ: Ελένη Καστάνη
ΠΑΙΔΑΓΩΓΟΣ: Θοδωρής Κατσαφάδος
ΑΙΓΕΑΣ: Βαγγέλης Αλεξανδρής
ΚΡΕΟΝΤΑΣ: Λαέρτης Μαλκότσης
ΑΓΓΕΛΟΣ: Αλμπέρτο Φάις

ΧΟΡΟΣ:
Αλίκη Αβδελοπούλου
Στέλλα Ράπτη
Έλενα Χατζηαυξέντη
Μυρτώ Παππά Αργυροπούλου
Γωγώ Παπαϊωάννου
Μυρτώ Καστρινάκη Μεϊτάνη

Θέατρο Πέτρας: Τρίτη 11 Ιουλίου 2023
Ώρα έναρξης: 21.30
Τιμές εισιτηρίων: 20€ κανονικό
18€ φοιτητικό, ανέργων, παιδικό, ΑΜΕΑ, πολυτέκνων

Προπώληση: https://www.viva.gr/tickets/theater/mideia-tou-eyripidi/

2023-PF-Midia_Evripidi

«Ο τυχαίος θάνατος ενός αναρχικού»
2023-08-31 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Ο τυχαίος θάνατος ενός αναρχικού», το απόλυτο «talk of the town» των τελευταίων ετών, το πλέον πολυπόθητο θεατρικό εισιτήριο, ταξιδεύει σε επιλεγμένες πόλεις σε όλη την Ελλάδα, κάνοντας στάση στην Πετρούπολη και στο Θέατρο Πέτρας, την Πέμπτη 31 Αυγούστου 2023 στις 21:00.

Ο Ντάριο Φο καταφέρνει να ξεσκεπάσει μέσα από το έργο του, τη δολοφονία του «αναρχικού σιδηροδρομικού» Τζουζέπε Πινέλι, που διαπράχθηκε από την ιταλική αστυνομία. Με σατιρικό και ειρωνικό τρόπο καταγγέλλει το τραγικό συμβάν, καυτηριάζει την κατάχρηση της εξουσίας και αν και γράφτηκε πριν από χρόνια για να ασκήσει κριτική στην ασύδοτη εξουσία του συστήματος δικαιοσύνης της Ιταλίας και της κυβερνητικής διαφθοράς, σήμερα, χρόνια μετά, ο θεατής δεν θα δυσκολευτεί να βρει πολλές -πάρα πολλές- ομοιότητες με την Ελλάδα του σήμερα.Λέει ο Ντάριο Φο: «Το έργο παίζεται από τον καιρό που γράφηκε με αμείωτη επιτυχία. Ίσως γιατί στη ζωή πληθαίνουν κάθε τόσο η αιματοχυσία, οι βόμβες, τα μεγάλα λόγια και τα μεγάλα σκάνδαλα… Πάντα από τα ίδια συστήματα που οργανώνουν τη βία και που δεν μπορούν να χωνέψουν αυτούς που δεν σκύβουν το κεφάλι.»
Στην παράστασή μας, το έργο, η πλοκή και η ανατρεπτική ματιά του συγγραφέα είναι η βάση για να σχολιάσουμε με χιούμορ τη δική μας πραγματικότητα ακολουθώντας και την άποψη του Ντάριο Φο:
«Δεν θεωρώ ένα έργο μου ολοκληρωμένο, αλλά ανοιχτό σε συνεχείς διαφοροποιήσεις. Ακόμη και σήμερα όποιος ανεβάζει κείμενά μου σε οποιοδήποτε μέρος του κόσμου πρέπει να ξέρει πως έχει να κάνει με ένα υλικό ρευστό, ικανό να το προσαρμόσει κανείς και να το πλάσει στα μέτρα της δικής του πραγματικότητας και να ανασύρει αναφορές που θα κάνουν την πλατεία του θεάτρου να θυμώσει, να σκεφτεί, να γελάσει.»
Με αφορμή το έργο του Ντάριο Φο η παράσταση ακολουθεί τα χνάρια ενός αρχετυπικού Γελωτοποιού. Μία διαχρονική δαιμονική, αστεία και επικίνδυνη φιγούρα για κάθε εξουσία και κάθε στερεότυπο. Αρχίζουμε από τη γέννησή του, τα ταξίδια του στον χώρο και στον χρόνο και καταλήγουμε στο εδώ και τώρα.
ΣΥΝΤΕΛΕΣΤΕΣ
Σκηνοθεσία/Δραματουργική επεξεργασία: Γιάννης Κακλέας
Σκηνικά: Ηλένια Δουλαδίρη/Γιάννης Κακλέας
Κοστούμια: Ηλένια Δουλαδίρη
Μουσική σύνθεση: Βάϊος Πράπας
Στίχοι τραγουδιών: Πάνος Βλάχος
Χορογραφίες: Αγγελική Τρομπούκη
Φωτισμοί: Στέλλα Κάλτσου
Βοηθοί Σκηνοθέτη: Λητώ Τριανταφυλλίδου, Ρέα Σαμαροπούλου
Βοηθός ενδυματολόγου: Ιωάννα Καλαβρού
Βοηθός φωτίστριας: Στέβη Κουτσοθανάση
Γραφείο Τύπου – Επικοινωνία: Μαρία Τσολάκη
Διαφήμιση – Social Media: Renegade Media / Βασίλης Ζαρκαδούλας
Παραγωγή: ΧΩΡΟΣ ΤΕΧΝΗΣ
Παίζουν: Πάνος Βλάχος, Φοίβος Ριμένας, Ιφιγένεια Αστεριάδη, Κωνσταντίνος Μαγκλάρας, Στέλιος Πέτσος, Παναγιώτης Κατσώλης.
Μουσικός επί σκηνής: Βάιος Πράπας
Θέατρο Πέτρας: Πέμπτη 31 Αυγούστου 2023
Ώρα έναρξης: 21.00
Τιμές εισιτηρίων: Γενική είσοδος 20€
Προπώληση: Δημοτικός Θερινός Κινηματογράφος «Σινέ Πετρούπολις»

2023-OTyxaiosThanatosEnosAnarxikou

«Το πάρτι της Πέππα»
2023-09-03 20:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Η Πέππα το γουρουνάκι» από την πασίγνωστη τηλεοπτική σειρά της Entertainment One, έρχεται μαζί με όλη την οικογένειά της στο Θέατρο Πέτρας την Κυριακή 3 Σεπτεμβρίου 2023 στις 20.00.

Η Πέππα περιμένει πως και πως να σβήσει τα κεράκια στην τούρτα της και θυμάται την ημέρα των γενεθλίων του Τζωρτζ που είχε περάσει τέλεια στο πάρκο των δεινοσαύρων. Η Πέππα θα χαρεί ακόμα πιο πολύ γιατί θα συνεχίσει τη μέρα της στο σπίτι του Παππού και της Γιαγιάς Γουρουνάκη και όταν επιστρέψει σπίτι της την περιμένει μια μεγάλη έκπληξη!

Ένα φαντασμαγορικό πάρτι γενεθλίων, όπου η μια έκπληξη διαδέχεται την άλλη, για να καταλήξει σε ένα τεράστιο πάρτι με την Πέππα και τους φίλους της !

Στη νέα θεατρική παράσταση θα δούμε και θα διασκεδάσουμε με την Πέππα και τον Τζωρτζ, την Μαμά Γουρουνίτσα και τον Μπαμπά Γουρουνάκη, την Γιαγιά Γουρουνίτσα και τον Παππού Γουρουνάκη, τη Ρεβέκα Κουνέλη, τον Ρίτσαρντ Κουνέλη, τη Σούζυ Προβατίνα, τον Πέντρο Πόνυ, τον Έντμοντ Ελέφαντα και τη δασκάλα Μαντάμ Γαζέλα.

Η παράσταση είναι μία διασκεδαστική διαδραστική περιπέτεια χωρισμένη σε 4 εκπαιδευτικές ενότητες:

– Σχολείο Μαντάμ Γαζέλα, παίζω και μαθαίνω αριθμούς
– Πάρκο των Δεινόσαυρων, μαθαίνω χρώματα και δεινόσαυρους
– Σπίτι Γιαγιάς & Παππού Γουρουνάκη, μαθαίνω φρούτα και λαχανικά με σπαζοκεφαλιές

– Πάρτι έκπληξη στο σπίτι της οικογένειας Γουρουνάκη, μουσικοκινητικό παιχνίδι

Συντελεστές
Κείμενα: Παύλος Μητσόπουλος
Στίχοι: Παύλος Μητσόπουλος – Μπίλιω Κωνσταντοπούλου
Σκηνοθεσία: Μπίλιω Κωνσταντοπούλου
Σχεδιασμός Σκηνικών / Κατασκευή Props: Μαγδαληνή Σίγα
Σύνθεση Ενορχήστρωση Μουσικής: Μάριος Αποστολακούλης
Χορογραφίες: Χρήστος Κατίδης
Σχεδιασμός Κατασκευή Επίσημων Μασκώτ: UnderdogEntertainment
Video Φωτογραφίες Σχεδιασμός: Παναγιώτης Πέτρου
Παραγωγή: Kolossaion Productions, UnderdogEntertainment

Παίζουν:
Ιωάννα Αθανασιάδου, Στέλλα Αθανασιάδου, Ειρήνη Καζαντζόγλου, Ελένη Καϊση, Αλίνα Λαλίκου, Αυγερινή Λιόλιου, Απόστολος Τριανταφύλλου, Θανάσης Χασιώτης

Θέατρο Πέτρας: Κυριακή 3 Σεπτεμβρίου 2023
Ώρα έναρξης: 20.00
Διάρκεια Παράστασης: 1 ώρα και 15 λεπτά με διάλειμμα

Tιμή εισιτηρίων:
Γενική είσοδος στο ταμείο: 15 ευρώ
Τιμή προσφορά σε προπώληση: 13 ευρώ
Εισιτήριο meet&greet από το ταμείο του θεάτρου: 20€
Προπώληση: https://www.viva.gr/…/theater/children/to-parti-tis-peppa/
Εισιτήρια πληρώνουν ενήλικες και παιδιά από 1,5 έτους

Αν θέλετε να συμμετέχετε στη φωτογράφιση / αυτόγραφο (Meet and Greet) παρακαλούμε προμηθευτείτε περιορισμένο αριθμό εισιτηρίων αξίας 5 ευρώ / παιδί.
ΠΡΟΣΟΧΗ: ΤΑ ΕΙΣΙΤΗΡΙΑ ΑΠΟ 5 ΕΥΡΩ ΑΝΑΦΕΡΟΝΤΑΙ ΣΤΟ ΕΠΙΠΛΕΟΝ ΕΙΣΙΤΗΡΙΟ ΓΙΑ ΝΑ ΣΥΜΜΕΤΕΧΕΤΕ ΣΤΗ ΦΩΤΟΓΡΑΦΙΣΗ / ΑΥΤΟΓΡΑΦΟ.

Εισιτήρια Φωτό Αυτόγραφο (Meet & Greet): Αμέσως μετά την παράσταση, μπορείτε να συμμετέχετε στο Meet & Greet event, για να βγείτε φωτογραφίες (*) με την οικογένεια Γουρουνάκη και να πάρετε αυτόγραφο απο την Πέππα. Όσοι ανεβαίνουν στη σκηνή θα πρέπει να έχουν εισιτήριο με ένδειξη Φωτό Αυτόγραφο – Meet and Greet.

(*) Φωτογραφίες βγαίνετε πάνω στη σκηνή με τους χαρακτήρες της παράστασης στα σκηνικά με τα φώτα του θεάτρου, με δικό σας μέσο (κινητό ή φωτ/κή μηχανή).

2023-ToPartyThsPeppa

«Οιδίπους επί Κολωνώ»
2023-09-04 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δημήτρης Καταλειφός, ο κορυφαίος Έλληνας ηθοποιός, στην ωριμότερη στιγμή της σπουδαίας πορείας του, πρωταγωνιστεί για πρώτη φορά στην Επίδαυρο, στο αριστούργημα του Σοφοκλή «Οιδίπους επί Κολωνώ», σε σκηνοθεσία του Γιώργου Σκεύα, που θα παρουσιαστεί στο Θέατρο Πέτρας τη Δευτέρα 4 Σεπτεμβρίου 2023 στις 21.00.

Το έργο
Η τραγωδία «Οιδίπους επί Κολωνώ» είναι το τελευταίο έργο του Σοφοκλή. Παρουσιάστηκε για πρώτη φορά πέντε χρόνια μετά το θάνατο του ποιητή και πραγματεύεται το τέλος του Οιδίποδα, άλλοτε κραταιού βασιλιά της Θήβας.

Ο Οιδίποδας, γέροντας πια, τυφλός και εξόριστος, φτάνει μετά από μακρά περιπλάνηση στον Αθηναϊκό δήμο του Ίππιου Κολωνού, οδηγούμενος από τη μια του κόρη, την Αντιγόνη. Κάθεται σ’ έναν βράχο μέσα στο ιερό άλσος των Ευμενίδων, αλλά κάποιος κάτοικος του Κολωνού τον ανακαλύπτει και του ζητά να φύγει γιατί ο χώρος όπου κάθεται είναι ιερός και άβατος. Ο Οιδίποδας αρνείται γιατί σύμφωνα με τον χρησμό, αυτό το μέρος θα είναι ο τόπος της τελικής του ανάπαυσης.

Ο κάτοικος του Κολωνού καλεί τους γέροντες του τόπου να αποφασίσουν. Εκείνοι συμπονούν τον γέροντα ικέτη, αλλά μόλις μαθαίνουν το όνομά του, τρομοκρατούνται και τον διατάζουν να φύγει αμέσως απ’ τη χώρα τους. Ο Οιδίποδας επικαλείται την Αθηναϊκή φιλοξενία και ζητά να δει τον Θησέα, τον βασιλιά της Αθήνας, διότι έχει να του προσφέρει μεγάλο δώρο για την πόλη του.

Στο μεταξύ, έρχεται αναπάντεχα η Ισμήνη, η άλλη κόρη του Οιδίποδα, μεταφέροντας τα νέα απ’ τη Θήβα: Οι γιοί του Οιδίποδα ο Πολυνείκης και ο Ετεοκλής, βρίσκονται στα πρόθυρα εμφυλίου πολέμου, διεκδικώντας ο καθένας για τον εαυτό του, τον θρόνο και την εξουσία. Επιπλέον, ένας νέος χρησμός ορίζει πως όποιος έχει με το μέρος του τον Οιδίποδα, νεκρό ή ζωντανό, αυτός κερδίζει. Καταφτάνει ο Θησέας και ο Οιδίποδας του ζητά προστασία για όσο ζει καθώς και να ταφεί στο χώμα της Αθήνας όταν έρθει το τέλος της ζωής του. Ο Θησέας τιμώντας τον Οιδίποδα, δεσμεύεται και για τα δύο και τον διαβεβαιώνει ότι είναι ασφαλής.

Στη σκηνή εισβάλλει ο Κρέοντας, ανακοινώνοντας ότι έρχεται εκ μέρους όλων των Θηβαίων, για να πείσει τον Οιδίποδα να γυρίσει πίσω στην πατρίδα του, τη Θήβα. Όταν βλέπει πως τα λόγια του δεν πείθουν, αλλά αντίθετα εξοργίζουν τον Οιδίποδα, ο Κρέοντας, για να πετύχει τον σκοπό του, καταφεύγει στη βία…

ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση | Χρύσα Προκοπάκη, Θάνος Τσακνάκης
Σκηνοθεσία | Γιώργος Σκεύας
Δραματουργική επεξεργασία | Γιώργος Σκεύας, Χρύσα Προκοπάκη
Σκηνικά – Κοστούμια | Λίλη Πεζανού
Μουσική | Σήμη Τσιλαλή
Φωτισμοί | Λευτέρης Παυλόπουλος
Κίνηση | Damiano Ottavio Bigi
Φωτογραφίες | Πάτροκλος Σκαφίδας
Τρέιλερ | Μιχαήλ Μαυρομούστακος
Βοηθός σκηνοθέτη | Γιάννης Σαβουιδάκης
Βοηθός ενδυματολόγου | Χάρης Σουλιώτης
Βοηθοί Παραγωγής | Βαγγέλης Βογιατζής, Ξένια Καλαντζή
Διεύθυνση Παραγωγής | Κατερίνα Μπερδέκα
Παραγωγή | Λυκόφως – Γιώργος Λυκιαρδόπουλος
Φεστιβάλ Αθηνών Επιδαύρου

Παίζουν οι ηθοποιοί:
ΔΗΜΗΤΡΗΣ ΚΑΤΑΛΕΙΦΟΣ | ΧΡΗΣΤΟΣ ΧΑΤΖΗΠΑΝΑΓΙΩΤΗΣ | ΑΓΓΕΛΙΚΗ ΠΑΠΑΘΕΜΕΛΗ | ΑΛΕΞΑΝΔΡΑ ΑΙΔΙΝΗ | ΜΑΞΙΜΟΣ ΜΟΥΜΟΥΡΗΣ | ΧΡΗΣΤΟΣ ΣΑΠΟΥΝΤΖΗΣ | ΓΙΩΡΓΟΣ ΝΟΥΣΗΣ | ΝΙΚΟΣ ΝΙΚΑΣ | ΓΙΩΡΓΟΣ ΦΡΙΤΖΗΛΑΣ | DAMIANO OTTAVIO | ΝΙΚΟΣ ΔΕΡΤΙΛΗΣ | ΓΙΩΡΓΟΣ ΜΠΟΥΤΣΙΚΑΣ

Θέατρο Πέτρας: Δευτέρα 4 Σεπτεμβρίου 2023
Ώρα έναρξης: 21.00
Διάρκεια Παράστασης: 1 ώρα και 40 λεπτά
Τα εισιτήρια έχουν εξαντληθεί.

2023-OidipousEpiKolono_th

«Βατράχια» του Αριστοφάνη
2023-09-07 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μια κωμωδία με DNA τραγωδίας
Γνωστοί για τις ατμοσφαιρικές, σχεδόν ονειρικές τους παραστάσεις, η Έφη Μπίρμπα και ο Άρης Σερβετάλης, παρουσιάζουν τη νέα τους παράσταση «Βατράχια» του Αριστοφάνη, στο Θέατρο Πέτρας την Πέμπτη 7 Σεπτεμβρίου 2023 στις 21.00.
Πρόκειται για μια σύγχρονη διασκευή της αγαπημένης αριστοφανικής κωμωδίας, η οποία πραγματεύεται την αξία της ποίησης και της τέχνης στην κοινωνία μας.
Η Αθήνα διανύει μια βαθιά πολιτική και πνευματική κρίση, κρίση θεσμών και αξιών.
Στην άνυδρη και δυσοίωνη πραγματικότητα της πόλης, ο Διόνυσος, πατέρας κι εμπνευστής του θεάτρου, ξεκινά το ταξίδι στον Κάτω Κόσμο για να φέρει πίσω τον σπόρο της αναγέννησης, την ποίηση, ώστε να σώσει τον κόσμο που καταρρέει.
Με συνοδοιπόρους τον Ξανθία και τον θόρυβο των βατράχων, μέσα από αλλεπάλληλες κωμικές και παράδοξες συναντήσεις φτάνει στον Άδη για να αναστήσει τον Ποιητή. Εκείνον που μπορεί ν’ αναμετρηθεί με την επερχόμενη καταστροφή.
Από τις ρωγμές της ατόφιας κωμικότητας του έργου εκφύονται αδυναμίες ζώντων και τεθνεώτων και ανακινούνται τα δύσοσμα νερά της πραγματικότητας.
Με όραμα την μεγάλη ιδέα της σωτηρίας της κόσμου, η κάθοδος του Διονύσου στον Άδη γίνεται ταυτόχρονα κατάβαση στον ίδιο τον μηχανισμό του θεάτρου.
Στα ίχνη του Διονύσου, η παράσταση ζητά να φτάσει με τη σειρά της στον πυρήνα της θεατρικής δημιουργίας με οδοδείκτη τον υπέροχο αριστοφανικό εξπρεσιονισμό.
Συντελεστές:
Μετάφραση: Κωνσταντίνος Μπλάθρας
Σκηνοθεσία – Σκηνογραφία: Έφη Μπίρμπα
Διασκευή: Έφη Μπίρμπα, Άρης Σερβετάλης, Κωνσταντίνος Μπλάθρας
Μουσική: Constantine Skourlis
Σχεδιασμός φωτισμών: Γιώργος Καρβέλας
Κοστούμια: Έφη Μπίρμπα, Βασιλεία Ροζάνα
Επιμέλεια κίνησης: Μιχάλης Θεοφάνους
Βοηθός σκηνοθέτη-καλλιτεχνική συνεργάτης: Δάφνη Αντωνιάδου
Βοηθός σκηνογράφου-καλλιτεχνική συνεργάτης: Βάσια Λύρη
Βοηθός ενδυματολόγου-καλλιτεχνικος συνεργάτης: Αλέξανδρος Γαρνάβος
Σύμβουλος ήχου: Νικόλας Καζάζης
Φωτογραφίες: Γιώργος Καπλανίδης
Γραφείο Τύπου – Επικοινωνία: Μαρία Τσολάκη
Social Media-Διαφήμιση: Renegade Media / Βασίλης Ζαρκαδούλας
Παραγωγή: Χώρος Τέχνης
Παίζουν: Άρης Σερβετάλης, Μιχάλης Σαράντης, Αργύρης Ξάφης, Ηλέκτρα Νικολούζου, Μαίρη Μηνά, Έκτορας Λιάτσος, Μιχάλης Θεοφάνους, Αλεξάνδρα Καζάζου, Νάνσυ Μπούκλη, Κυριάκος Σαλής

Θέατρο Πέτρας: Πέμπτη 7 Σεπτεμβρίου 2023
Ώρα έναρξης: 21.00
Τιμές εισιτηρίων: 20 €
Προπώληση: https://www.viva.gr/tickets/theater/batraxia-tou-aristofani-periodeia/

2023-BatraxiaTouAristofani

«Οιδίπους Τύραννος» του Σοφοκλή
2023-09-11 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Οιδίπους Τύραννος» έρχεται στο Θέατρο Πέτρας τη Δευτέρα 11 Σεπτεμβρίου 2023 στις 21.00.
Ο Οιδίπους βρίσκεται αντιμέτωπος με το πεπρωμένο του, από το οποίο προσπαθεί να ξεφύγει από τότε που γεννήθηκε. Ο χρησμός που έλαβε ο πατέρας του, βασιλιάς της Θήβας, Λάιος, επιβεβαιώνεται με τον χειρότερο τρόπο. Ο Οιδίπους γίνεται εν αγνοία του πατροκτόνος, παντρεύεται τη μητέρα του Ιοκάστη και ανεβαίνει ο ίδιος στον θρόνο της Θήβας. Η τραγική αλήθεια δεν αργεί να αποκαλυφθεί, επιβεβαιώνοντας ότι ο άνθρωπος δεν μπορεί να ξεφύγει από τη μοίρα του.
Ο «Οιδίπους Τύραννος» θεωρείται ένα από τα πιο αγαπημένα και πολυπαιγμένα έργα της αρχαίας ελληνικής γραμματείας, στη χώρα μας αλλά και παγκοσμίως, ταξιδεύοντας το ελληνικό πνεύμα και τα διαχρονικά του μηνύματα σε ολόκληρη την ανθρωπότητα.
Σημείωμα Σίμου Κακάλα
Ποτέ άλλοτε στην ιστορία της ανθρωπότητας δεν έχουμε «δει» τόσο μακριά μέσα στο σύμπαν και τόσο βαθιά μέσα στον άνθρωπο. Πολύ συχνά στο χείλος μιας καταστροφής διαπιστώνουμε ότι το κακό που πολεμάμε είμαστε οι ίδιοι. Το πρόσωπο του Οιδίποδα είναι η ίδια η ανθρωπότητα στον καθρέφτη.
Έχοντας βρει τον υπαίτιο, βρίσκεται στο σημείο να πρέπει επιτακτικά να κάνει μια επιλογή έστω την τελευταία στιγμή, έστω έχοντας ήδη κάνει το μεγαλύτερο σφάλμα.
Σ’ αυτή την παράσταση, ιδωμένη ως τελετουργικό εξαγνισμού, μια ομάδα με μάσκες γερόντων αποτελεί τον χορό, συστρέφεται, θρηνεί και αγωνιά. Μέσα από αυτόν τον χορό αποκαλύπτονται τα τραγικά πρόσωπα Οιδίποδας, Ιοκάστη, Τειρεσίας και Κρέοντας.
ΣΥΝΤΕΛΕΣΤΕΣ
Μετάφραση: Γιώργος Μπλάνας
Σκηνοθεσία: Σίμος Κακάλας
Δραματουργική επεξεργασία: Έλενα Τριανταφυλλοπούλου
Σκηνικά-Κοστούμια: Γιάννης Κατρανίτσας
Μουσική: Φώτης Σιώτας
Κίνηση: Σοφία Πάσχου
Σχεδιασμός φωτισμών: Αλέκος Γιάνναρος
Μάσκες: Μάρθα Φωκά
Βοηθός σκηνοθέτη: Γιώργος Παύλου
Βοηθός σκηνογράφου: Σοφία Θεοδωράκη
Μακιγιάζ: Σίσσυ Πετροπούλου
Φωτογραφίες: Πάτροκλος Σκαφίδας
Social media: Ιdeation
Γραφίστας: Γιάννης Σταματόπουλος
Trailer: Μιχαήλ Μαυρομούστακος
Υπεύθυνη περιοδείας: Ελένη Σπετσιώτη
Διεύθυνση παραγωγής: Αναστασία Καβαλλάρη
Εκτέλεση παραγωγής: Kart Productions – Μαρία Ξανθοπουλίδου
Παραγωγή: Θεατρικά Δρώμενα Ίασμος
ΔΙΑΝΟΜΗ
Οιδίπους: Γιάννης Στάνκογλου
Ιοκάστη: Μαριλίτα Λαμπροπούλου
Κρέων: Γιάννης Νταλιάνης
Τειρεσίας: Χρήστος Μαλάκης
Εξάγγελος: Σίμος Κακάλας
Αγγελιοφόρος: Γιώργος Αμούτζας
Υπηρέτης: Πανάγος Ιωακείμ
Χορός (αλφαβητικά): Γιώργος Αμούτζας, Μάρκος Γέττος, Πανάγος Ιωακείμ, Σίμος Κακάλας, Απόστολος Καμιτσάκης, Γιώργος Κορομπίλης, Αυγουστίνος Κούμουλος, Μαριλίτα Λαμπροπούλου, Γιώργος Λόξας, Χρήστος Μαλάκης, Γιάννης Νταλιάνης, Παύλος Παυλίδης, Γιάννης Στάνκογλου
Μουσικός επί σκηνής: Φώτης Σιώτας
TRAILER : https://youtu.be/M6XubC6pP8g
Θέατρο Πέτρας: Δευτέρα 11 Σεπτεμβρίου 2023
Ώρα έναρξης: 21.00
Τιμές εισιτηρίων: Γενική είσοδος: 22€, Μειωμένο: 17€ (φοιτητικό, ανέργων και ΑΜΕΑ)
Προπώληση:
https://www.more.com/theater/oidipous-tyrannos-periodeia/
https://tickets.public.gr/…/oidipous-tyrannos-periodeia/

2023-OidipousTiranos_Sofokli

«Ελευσίνια Μυστήρια» Θεατρική Ομάδα Ρόδα
2023-09-25 20:30 - 2023-09-26 20:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η ουσία και το βαθύτερο νόημα των εννέα ημερών της πιο φημισμένης τελετουργίας των αρχαίων χρόνων, τα σεβαστά Μεγάλα Μυστήρια της Δήμητρας και Κόρης, ζωντανεύουν στο θέατρο Πέτρας τη Δευτέρα 25 και την Τρίτη 26 Σεπτεμβρίου 2023 στις 20:30, με θεατρικά δρώμενα, ήχους και μελωδίες επικλήσεων, εορτασμών, προσευχών και ποιητικής μύησης.
Η μουσική παράσταση της ΡΟΔΑ αποδίδει φόρο τιμής στην πόλη της Ελευσίνας, της Πολιτιστικής Πρωτεύουσας της Ευρώπης για το 2023, δίνοντας στους θεατές την ευκαιρία να ζήσουν στιγμές βιωματικής εμπειρίας και άμεσης συμμετοχής στη ζωντανή δόνηση των μυστών της Ελευσίνιας μυητικής διαδικασίας.
Μετά από πολύχρονη μελέτη κάθε άποψης των Ελευσινίων Τελετών, των φιλοσοφικών, μυστικιστικών και αρχαιολογικών πτυχών τους, η μουσική παράσταση της ΡΟΔΑ παρουσιάζει μια θεατρική εκδοχή των δρώμενων σ’ εκείνα τα κορυφαία Μυστήρια της γεωργικής λατρείας, τα οποία σύμφωνα με τον Όμηρο, η ίδια η θεά αποκάλυψε στους ανθρώπους, ώστε, μέσα από την παραβολή τού σπόρου που μπαίνει στη γη για να ανθίσει, να εξευμενίζεται το πνεύμα από τον πόνο και την απελπισία που φέρνει η φαινομενικά αδιέξοδη προοπτική τού θανάτου.
Συντελεστές

Σκηνοθεσία: Μαρία Περετζή
Κείμενα: Δημήτρης και Μαρία Περετζή
Σκηνικά: Nίκος Τσιουμπλεκτσής
Μουσική: Τάκης Πατερέλης (πιάνο, φλάουτο, φωνητικά) / Πία Πιερράκου (πιάνο, φωνητικά) / Γιώργος Ντούνης (κρουστά) / Μαρία Θωίδου (φωνητικά) / Πάτυ Παπαγεωργίου (φωνητικά) / Μυρτάλη Παπαγεωργίου(φωνητικά, κρουστά) / Κώστας Χρισταντώνης (φωνητικά) / Σταύρος Κάππας (φωνητικά)

Μουσική επιμέλεια – ενορχήστρωση: Μαρία Περετζή
Χορικά: Μαρία Περετζή
Κουστούμια: Μαρία Περετζή / Ιουλία Βεντίκου / ΒίκηTσέλιου / Άννα Κυπραίου / Αθηνά Παπαφώτη / Μαρία Λόγια
Ηχητικά: Δημήτρης Δημητριάδης
Φωτισμός: Μαρία Περετζή / Δημήτρης Νέλλας / Φώτης Τραγανουδάκης
Μακιγιάζ: Πάττυ Παπαγεωργίου

Υποκριτικά / Χορικά
Περσεφόνη: Ιουλία Βεντίκου / Μυρτάλη Παπαγεωργίου
Δήμητρα: Άννα Κυπραίου
Εκάτη: Λένα Κοντοπίδου
Υπερίων / Γεφυριστής: Γιάννης Αγγέλης
Αγγελιοφόρος / Ιακχαγωγός: Σταύρος Κάππας
Αγγελιοφόρος / Ιερέας: Γιώργος Κωστογιάννης
Άρχοντας / Γεφυριστής / Ιερέας: Δημήτρης Νέλλας
Δαδούχος / Ιερέας Μυσταγωγός: Σταμάτης Λόγος
Επόπτης / Ιερέας: Δημήτρης Μπόζες
Μύστης / Ιερέας: Θωμάς Γκότσης
Βαυώ: Εύα Αυλίδου
Ιέρεια / Μυσταγωγός: Κωνσταντίνα Μπαξεβάνου
Πλούτωνας / Ιεροφάντης: Nίκος Τσιουμπλεκτσής

Συμμετέχουν: Χρήστος Βελαώρας, Αλέκος Καλογιαννίδης, Μάνια Μεταξά, Πάττυ Παπαγεωργίου, Αθηνά Παπαφώτη, Μαρίζα Πελεκάνου, Πενθεσίλεια Πετρίδου, Ράνια Σπυροπούλου, Βίκυ Τσέλιου, Μαρία Τσούγκα
Θέατρο Πέτρας: Δευτέρα 25 και Τρίτη 26 Σεπτεμβρίου 2023
Ώρα έναρξης: 20.30
Τιμή εισιτηρίων: Γενική Είσοδος: 18€
Φοιτητές, συνταξιούχοι, Α.Μ.Ε.Α. και παιδιά: 15€

Προπώληση:
Online: https://www.more.com/theater/festival/eleusinia-mystiria/
Πληροφορίες:
www.rodatheater.gr
Τηλέφωνο: 2106128198

2023-ElefsinisMistiria

«Τρωάδες» του Ευριπίδη
2023-09-29 21:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Τρωάδες» του Ευριπίδη

από το Θεατρικό Εργαστήρι του Δήμου Πετρούπολης

Το Θεατρικό Εργαστήρι του Δήμου Πετρούπολης παρουσιάζει ένα από τα κορυφαία και πλέον επίκαιρα έργα του αρχαίου δράματος, τις «Τρωάδες» του Ευριπίδη, το τριήμερο Παρασκευή 29 – Σάββατο 30 Σεπτεμβρίου και Κυριακή 1 Οκτωβρίου, στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).

Η διδασκαλία και η σκηνοθεσία είναι της Γιώτας Κουνδουράκη, η κίνηση και η χορογραφία είναι του Σίμωνα Πάτροκλου και την πρωτότυπη μουσική υπογράφουν κι εκτελούν η Έρικα Σωτηροπούλου και η Δήμητρα Ασσαριώτου.

Παίζουν τα μέλη του Θεατρικού Εργαστηρίου.

Η είσοδος για το κοινό είναι ελεύθερη, κατόπιν κράτησης θέσεων.
Κρατήσεις στο τηλέφωνο: 210 5016611 (καθημερινά, κατά τις ώρες 11.00 – 13.00).

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.

Τηλέφωνο Επικοινωνίας: 212 8098222
www.petroupoli.gov.gr

2023-Troades

«Τρωάδες» του Ευριπίδη
2023-11-19 21:00 - 2023-11-21 21:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Θεατρικό Εργαστήρι του Δήμου Πετρούπολης θα παρουσιάσει σε νέο κύκλο παραστάσεων ένα από τα κορυφαία και πλέον επίκαιρα έργα του αρχαίου δράματος, τις «Τρωάδες» του Ευριπίδη, στις 19, 20 & 21 Νοεμβρίου 2023, στις 21.00, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η διδασκαλία και η σκηνοθεσία είναι της Γιώτας Κουνδουράκη, η κίνηση και η χορογραφία είναι του Σίμωνα Πάτροκλου και την πρωτότυπη μουσική υπογράφουν κι εκτελούν η Έρικα Σωτηροπούλου και η Δήμητρα Ασσαριώτου.
Παίζουν τα μέλη του Θεατρικού Εργαστηρίου.
Η είσοδος για το κοινό είναι ελεύθερη, κατόπιν κράτησης θέσεων.
Κρατήσεις στο τηλέφωνο: 6987245649 (καθημερινά, κατά τις ώρες 14.00 – 16.00).
Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212 8098222

2023-Troades

«Η θέα απ’ το ενδιάμεσο»
2023-12-02 20:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Τμήμα Θεάτρου του Δήμου Πετρούπολης θα παρουσιάσει σε νέο κύκλο παραστάσεων το θεατρικό έργο «Η θέα απ’ το ενδιάμεσο», την παράσταση που χειροκροτήθηκε τον περασμένο χειμώνα.

Οι παραστάσεις θα δοθούν στις 14 & 28 Οκτωβρίου, στις 4 & 11 Νοεμβρίου και στις 2 & 9 Δεκεμβρίου 2023, στις 20.30, στον κλειστό χώρο του Θεάτρου Πέτρας.

Η παράσταση αντλεί την έμπνευσή της από τα θεατρικά έργα και κείμενα που έχουν γραφτεί αναφορικά με ζητήματα υπαρξιακών και κοινωνικών αναζητήσεων για την κατανόηση της ανθρώπινης ταυτότητας. Αποτελεί μια παράσταση σπουδή σε θέματα προσωπικά και κοινωνικά, που προσεγγίζονται από τον κόσμο της τέχνης και εκφράζονται μέσα από τη θεατρική πράξη.

Η είσοδος για το κοινό είναι ελεύθερη.

Συντελεστές
Σκηνοθεσία: Ηλέκτρα Γεννατά
Σκηνικά – Κοστούμια – Κίνηση: Η ομάδα
Video – Φωτογραφίες: Σωτήρης Πατσιατζής, Ηλέκτρα Γεννατά

Παίζουν:
Αδαμίδη Μάγδα, Γκίνη Ειρήνη, Κόπελας Σωτήρης, Μαθιουδάκη Ασημίνα,
Μηλιώνη Νεφέλη, Ράπτη Αριάδνη, Ρόζα Αριστιάννα, Ρόζα Μικαέλα,
Φραγκογιάννης Κωσταντίνος, Φραγκογιάννη Λίλη,
Φτούλη Ευσταθία-Γαλήνη, Χρυσογέλου Νάσια.

Διοργάνωση: Διεύθυνση Πολιτισμού, Αθλητισμού & Νεολαίας Δήμου Πετρούπολης.
Τηλέφωνο Επικοινωνίας: 212.8098222, www.petroupoli.gov.gr

Πρόγραμμα παράστασης

2023-TheaApoTpEndiameso

«Ο Καραγκιόζης και τα Χριστούγεννα του Σκρουτζ»
2023-12-27 18:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Ο Καραγκιόζης και τα Χριστούγεννα του Σκρουτζ»
Ο θίασος θεάτρου σκιών του Σωκράτη Κοτσορέ παρουσιάζει την παράσταση «Ο Καραγκιόζης και τα Χριστούγεννα του Σκρουτζ» στο πλαίσιο των Χριστουγεννιάτικων Εκδηλώσεων του Δήμου Πετρούπολης.
Η παράσταση θα δοθεί στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου), την Τετάρτη 27 Δεκεμβρίου 2023 και ώρα 6 το απόγευμα.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-TheatroSkion_Skroutz

«Ο Καραγκιόζης της Προσφυγιάς»
2023-12-30 18:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Ο Καραγκιόζης της Προσφυγιάς»
Ο θίασος θεάτρου σκιών των Σωκράτη Κοτσορέ και Αντώνη Παντιώρα παρουσιάζει την παράσταση «Ο Καραγκιόζης της Προσφυγιάς» στο πλαίσιο των Χριστουγεννιάτικων Εκδηλώσεων του Δήμου Πετρούπολης.
Η παράσταση συμπεριλαμβάνεται στο πρόγραμμα παραστάσεων του Πανελλήνιου Σωματείου Θεάτρου Σκιών που γίνεται υπό την αιγίδα του Υπουργείου Πολιτισμού.
«Ο Καραγκιόζης της Προσφυγιάς» θα παρουσιαστεί στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου), το Σάββατο 30 Δεκεμβρίου 2023 και ώρα 6.00 το απόγευμα.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

2023-TheatroSkion-Prosfigia

«Οι Παίχτες» του Νικολάι Βασίλιεβιτς Γκόγκολ
2024-07-08 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δευτέρα 8 Ιουλίου 2024
Θέατρο Πέτρας, σκηνή «Μίνως Βολανάκης»
Ώρα έναρξης: 21:30
«Οι Παίχτες», η παράσταση-φαινόμενο των τελευταίων ετών που «σάρωσε» την αθηναϊκή θεατρική πιάτσα για δύο συνεχόμενες χρονιές, με ζωντανή μουσική, αφηνιασμένους ρυθμούς και ξέφρενο χιούμορ, επιστρέφουν και αυτό το καλοκαίρι, για λίγες μόνο παραστάσεις, με αφετηρία το Θέατρο Πέτρας.
Η αδρεναλίνη της κομπίνας, η μαεστρία και η αρρώστια του τζόγου, η κάψα να εξαπατήσεις τους πάντες, αλλά να μην εξαπατηθείς εσύ ο ίδιος και η εμμονή του ανθρώπου για την επικράτηση απέναντι στον οποιονδήποτε «δίπλα», κυρίευσαν την πένα του Νικολάι Βασίλιεβιτς Γκόγκολ κάπου στο 1836, και το αποτέλεσμα ήταν μια δαιμονισμένη, μυστήρια κωμωδία.
ΣΥΝΤΕΛΕΣΤΕΣ
Σκηνοθεσία – μετάφραση – διασκευή: Γιώργος Κουτλής
Δραματουργική επεξεργασία: Βασίλης Μαγουλιώτης
Σκηνικά: Άρτεμις Φλέσσα
Κοστούμια: Ιωάννα Τσάμη
Μουσική: Αλέξανδρος Δράκος Κτιστάκης
Φωτισμοί: Σάκης Μπιρμπίλης
Χορογραφία: Αλέξανδρος Βαρδαξόγλου
Βοηθός Σκηνοθέτη: Ιάκωβος Μηνδρινός
ΠΑΙΖΟΥΝ:
Γιάννης Νιάρρος, Βασίλης Μαγουλιώτης, Ηλίας Μουλάς,
Αλέξανδρος Χρυσανθόπουλος, Γιώργος Τζαβάρας και Γιώργος
Μπουκαούρης, και ο Θανάσης Δήμου
Τιμές εισιτηρίων:
Γενική Είσοδος, 20 ευρώ
Προπώληση:
https://www.more.com/theater/oi-paixtes/
Φυσικά σημεία προπώλησης: Δημοτικός Θερινός Κινηματογράφος «Σινέ Πετρούπολις», 21:00 – 23:00.

2024-OiPaixtes2

«Το μαγικό κλειδί» Από το παραμύθι της Πηνελόπης Δέλτα «Η καρδιά της βασιλοπούλας»
2024-07-09 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τρίτη 9 Ιουλίου 2024
Ώρα έναρξης: 21:00
Ένα υπέροχο παραμύθι της Πηνελόπης Δέλτα, που προσφέρει τροφή για σκέψη, ζωντανεύει στη σκηνή με τον μοναδικό τρόπο της Κάρμεν Ρουγγέρη και της Χριστίνας Κουλουμπή. Το Θέατρο θα γεμίσει χρώματα, χορούς, κοστούμια εμπνευσμένα από παραδοσιακές φορεσιές της πατρίδας μας και ακόμα παραδοσιακή μουσική και τραγούδια της κάτω Ιταλίας, σε ένα σύμπαν όπου η μαγεία της ζωής θα συναντηθεί με αυτή του θεάτρου.
Στο έργο αυτό η συγγραφέας θίγει ζητήματα όπως η Αφοσίωση, η Αλληλεγγύη, η Χαρά της Προσφοράς, η Αγάπη για την Πατρίδα και την Οικογένεια, ο Θάνατος, η Ευτυχία, η Δυστυχία, η Λύπη, η Χαρά, όλα στοιχεία που αναπόφευκτα θα συναντήσουμε σ’ αυτή τη ζωή.
Συντελεστές
Κείμενο: Κάρμεν Ρουγγέρη
Σκηνοθεσία: Χριστίνα Κουλουμπή – Κάρμεν Ρουγγέρη
Σκηνικά – Κοστούμια: Χριστίνα Κουλουμπή
Κίνηση – Χορογραφίες – Φωτισμοί: Πέτρος Γάλλιας
Μουσική σύνθεση – Ενορχήστρωση – Video Art: Αντώνης Δελαπόρτας
Στίχοι και Επιλογή τραγουδιών: Ανδρέας Κουλουμπής
Διδασκαλία – Προσαρμογή τραγουδιών: Ελένη Ζιώγα
Ερμηνεύουν:
Ελίνα Γιαννάκη, Άρης Δελαγραμμάτικας, Μαρία Καμακάρη, Στέφανος Κορρές, Χριστίνα Κουλουμπή, Ελένη Μπουκουβάλα, Γιάννης Νικολάου, Αλεξάνδρα Σκένδρου
ΕΙΣΙΤΗΡΙΑ
Γενική Είσοδος: 10 ευρώ
Προπώληση: https://www.ticketservices.gr/event/to-magiko-kleidi-theatro-petras
– Θερινός Δημοτικός Κινηματογράφος «Σινέ Πετρούπολις», 21:00–23:00
– Στο εκδοτήριο του Θεάτρου Πέτρας την ημέρα της παράστασης από τις 19:00
Είσοδος ελεύθερη για παιδιά έως 12 ετών, απαραίτητη συνοδεία ενός κηδεμόνα ανά τρία παιδιά

2024-MagikoKleidi

«Άμλετ» του Ουίλλιαμ Σαίξπηρ
2024-07-11 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Πέμπτη 11 Ιουλίου 2024
Ώρα έναρξης: 21:30
Σε ένα σκηνικό χώρο – θεατρική μηχανή, όπου όλα τα τεχνολογικά μέσα της παράστασης ενσωματώνονται, [φωτιστικές πηγές, μηχανές προβολών, εφέ, ηχητικές πηγές] διαδραματίζεται η τραγωδία του Άμλετ, πρίγκιπα της Δανίας.
Το κορυφαίο έργο του Σαίξπηρ και του παγκόσμιου θεάτρου, αποκαλύπτεται σκοτεινό και αβάσταχτα επίκαιρο, με την κινησιολογική επεξεργασία να τονίζει καλά κρυμμένα μυστικά της ανθρώπινης κατάστασης, τα θεατρικά κοστούμια να καταργούν τον χρόνο, σε μια μοναδική ατμόσφαιρα.
Με όχημα την μεγαλειώδη ποιητική μετάφραση του Γιώργου Χειμωνά, η παράσταση παρακολουθεί το «γκρέμισμα» ενός κόσμου, ανίκανου να υπακούσει σε κανόνες και ηθική. Ένας κόσμος σκοτεινός, αδίστακτος, όπου η φιλία αλλά και οι σχέσεις αίματος δεν σημαίνουν τίποτε. Ένας «ετοιμόρροπος» κόσμος σκοπιμοτήτων και ιδιοτέλειας: η χώρα αυτή ονομάζεται Κτηνωδία.
Ένας θίασος εξαιρετικών ηθοποιών ερμηνεύει τους αθεράπευτα επαναλαμβανόμενους στο χρόνο χαρακτήρες των ηρώων του Σαίξπηρ. Μια παράσταση που φιλοδοξεί να εγγραφεί στη μνήμη του θεατή.
Συντελεστές
Μετάφραση: Γιώργος Χειμωνάς
Επεξεργασία κειμένου- Σκηνοθεσία: Θέμης Μουμουλίδης
Μουσική: Σταύρος Γασπαράτος
Σκηνικό: Μικαέλα Λιακατά
Κοστούμια: Βασιλική Σύρμα
Κινησιολογική επεξεργασία: Πατρίσια Απέργη
Φωτισμοί: Νίκος Σωτηρόπουλος
Σπαθογραφίες: Αναστάσης Ροϊλός
Βοηθός σκηνοθέτη: Κατερίνα Λιαποπούλου
Ερμηνεύουν: Αναστάσης Ροϊλός, Ιωάννα Παππά, Μιχάλης Συριόπουλος, Θοδωρής Σκυφτούλης, Θανάσης Δόβρης, Μαρούσκα Παναγιωτοπούλου, Τζένη Καζάκου, Άρης Νινίκας, Δημήτρης Αποστολόπουλος
Τιμές εισιτηρίων:
Γενική είσοδος: 22 ευρώ
Μειωμένο εισιτήριο: 18 ευρώ
Προπώληση: https://www.more.com/theater/amlet/

2024-PF-Amlet

«Η σπασμένη στάμνα» του Χάινριχ φον Κλάιστ
2024-07-15 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δευτέρα 15 Ιουλίου 2024
Ώρα έναρξης: 21:30
Γραμμένη το 1806, «Η Σπασμένη Στάμνα», του Χάινριχ Φον Κλάιστ, είναι μία απ’ τις πιο σημαντικές κωμωδίες της ευρωπαϊκής δραματουργίας.
Το έργο, που πρωτοπαρουσίασε ο Γκαίτε το 1808 στη Βαϊμάρη, φέρνει στη σκηνή τον Αδάμ, τον δικαστή του χωριού, που καλείται να διαλευκάνει ποιος έσπασε μια ιστορική στάμνα στο υπνοδωμάτιο της Εύας, ενώ ο ίδιος είναι ο βασικός ύποπτος.
Τώρα αυτός, ως δικαστής, πρέπει να διερευνήσει την υπόθεση και να καταδικάσει τον ένοχο, και μάλιστα παρουσία του συμβούλου δικαιοσύνης Βάλτερ, ο οποίος έχει έρθει για να επιθεωρήσει τις δικαστικές αρχές.
Στη σπαρταριστή αυτή λαϊκή κωμωδία, ο θεατής γνωρίζει από την αρχή τον δράστη, ωστόσο αναμένει με αγωνία την έκβαση της δίκης, που με κωμικό σασπένς αποκαλύπτει πώς συγκαλύπτουν τις φαυλότητες οι μηχανισμοί.
Συντελεστές
Μετάφραση/Διασκευή/Σκηνοθεσία: Γιώργος Κιμούλης
Σκηνογραφική/Ενδυματολογική Επιμέλεια: Κατερίνα Σβορώνου
Creative Agency: Gridfox
Ερμηνεύουν: Γιώργος Κιμούλης, Αργύρης Αγγέλου, Τζόυς Ευείδη, Λίλη Τσεσματζόγλου, Γιώργος Στριφτάρης, Βασίλης Γιακουμάρος, Βασίλης Πουλάκος
Τιμές εισιτηρίων:
Προπώληση: 15€
Γενική Είσοδος: 18€
ΑΜΕΑ/Ανέργων/Άνω των 65/Φοιτητικό/Πολύτεκνοι: 15 €
Προπώληση: https://www.more.com/theater/i-spasmeni-stamna/

2024-PF-SpasmeniStamna

ΑΛΕΞΑΝΔΡΟΣ ΤΣΟΥΒΕΛΑΣ «Αλήθειες»
2024-07-17 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τετάρτη 17 Ιουλίου 2024
Ώρα έναρξης: 21:00
Η νέα παράσταση του Αλεξάνδρου Τσουβέλα είναι εδώ και λέει «Αλήθειες»!
«Αλήθειες» της καθημερινότητας. «Αλήθειες» της διπλανής πόρτας.
«Αλήθειες» για τη ζωή του. «Αλήθειες» για τη ζωή σας.
Όπως και να ‘χει, ο Αλέξανδρος λέει πάντα τη δική του αλήθεια με μια οπτική που όλοι νιώθουμε και ζούμε! Αλήθεια; Είστε έτοιμοι για μια παράσταση με πολύ story telling, με πολλές ερωτήσεις αλλά και στιγμές με πρωταγωνιστές εσάς τους ίδιους;
Η παράσταση απευθύνεται σε ηλικίες 16+
Τιμές εισιτηρίων:
Προπώληση: 16 ευρώ
Ταμείο (την ημέρα της παράστασης): 20 ευρώ
Προπώληση εισιτηρίων:
https://www.more.com/theater/aleksandros-tsoubelas-alitheies

Θέατρο Πέτρας – Αλέξανδρος Τσουβέλας

«Δον Κιχώτης» του Μιγκέλ ντε Θερβάντες
2024-07-18 21:30 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Πέμπτη 18 Ιουλίου 2024
Ώρα έναρξης: 21:30
Πόσο απαραίτητο μας είναι να ονειρευόμαστε;
Η ευγενική μας εκδοχή γιατί δεν είναι στην πρώτη ζήτηση;
Μήπως η συνήθεια της κοινοτοπίας μας δίνει μια ψευδαίσθηση της ευτυχίας;
Στις αρχές του 17ου αιώνα, ένας 58χρονος μονόχειρας, γκριζομάλλης, βετεράνος των πολέμων της Ισπανίας εναντίον της Οθωμανικής Αυτοκρατορίας, μαχητής στη Ναυμαχία της Ναυπάκτου, κυνηγημένος από τους πειρατές, έχοντας περάσει μεγάλο μέρος της ζωής του στις φυλακές, έγραψε και δημοσίευσε την ιστορία ενός φτωχού χωρικού που, νομίζοντας τον εαυτό του Ιππότη, έμπλεκε σε απίθανες κωμικές περιπέτειες.
Ο μεγαλοφυής «Δον Κιχώτης» του Μιγκέλ ντε Θερβάντες διαβάστηκε και συνεχίζει να διαβάζεται από εκατομμύρια αναγνώστες σε όλον τον κόσμο με την ίδια πάντα απόλαυση. Η ιστορία του μεταφέρεται στο θέατρο, σε μία παράσταση που μας υπενθυμίζει πόσο σημαντικό είναι να «ονειρευόμαστε».
Συντελεστές:
Θεατρική μεταφορά: Άκης Δήμου
Σκηνοθεσία: Γιάννης Μπέζος
Σκηνικά: Γιώργος Γαβαλάς
Κοστούμια: Ντένη Βαχλιώτη
Μουσική: Βάιος Πράπας
Φωτισμοί: Νίκος Βλασόπουλος
Βοηθός σκηνοθέτη: Κωνσταντίνα Νταντάμη
Διανομή:
Δον Κιχώτης: Βλαδίμηρος Κυριακίδης
Σάντσο: Θανάσης Τσαλταμπάσης
Δουλτσινέα: Νάντια Κοντογεώργη
Μαριτόρνα: Παρθένα Χοροζίδου
Μαζί τους: Γιώργος Χατζής, Σταύρος Μαρκάλας, Ελευθερία Κοντογεώργη, Χρήστος Πούλος – Ρένεσης, Γιάννης Βαρβαρέσος, Νικίτα Ηλιοπούλου, Ιωάννα Ανεμογιάννη
Τιμές εισιτηρίων:
Γενική είσοδος: 25 ευρώ
Μειωμένο: 20 ευρώ
Προπώληση: https://tickets.public.gr/theater/don-kixotis/

Θέατρο Πέτρας – «Δον Κιχώτης»

«Ο θρύλος της Μουλάν»
2024-07-22 21:00 (Europe/Helsinki) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δευτέρα 22 Ιουλίου 2024
Ώρα έναρξης: 21:00
Η γνωστή από την ταινία κινουμένων σχεδίων ιστορία της θαρραλέας Μουλάν, ζωντανεύει στη σκηνή του θεάτρου σε μία φαντασμαγορική παραγωγή. Βασισμένη στο αρχαίο κινέζικο ποίημα «Η μπαλάντα της Χουά Μουλάν», η παράσταση αφηγείται θεατρικά τον μύθο με εντυπωσιακά κοστούμια, σκηνικά, σπαθομαχίες και χορογραφίες, καθώς και διαδραστικό παιχνίδι για το κοινό.
Σύμφωνα με το ποίημα, η ηρωίδα Μουλάν είναι μία νέα γυναίκα η οποία, εν καιρώ πολέμου, μεταμφιέζεται σε άνδρα και πάει στον στρατό στη θέση του πατέρα της που δεν θα τα κατάφερνε στη μάχη, παραβαίνοντας τον άδικο νόμο που τιμωρεί τα κορίτσια που συμμετέχουν στον πόλεμο.
Η Μουλάν πολεμάει με θάρρος και αυταπάρνηση στις μάχες, αποκρύπτοντας την πραγματική της ταυτότητα, και με το πρωτοποριακό μυαλό και τις πολεμικές της ικανότητες προσφέρει τη μεγάλη νίκη στην πατρίδα της. «Η Μπαλάντα της Χουά Μουλάν» είναι η θρυλική αφήγηση για μια γυναίκα που εναντιώνεται στους νόμους και τις παραδόσεις.
Συντελεστές
Σκηνοθεσία/Καλλιτεχνική Επιμέλεια: Χρήστος Τριπόδης
Διασκευή Κειμένου: Μάνος Τσότρας
Σκηνικά/Κοστούμια: Μαρία Φιλίππου
Βοηθός Σκηνογράφου / Ενδυματολόγου: Κατερίνα Σβορώνου
Χορογραφίες / Πολεμικές Τέχνες: Χριστίνα Μπίτου
Μουσική: Νίκος Ράπτης, Παναγιώτης Μπρίλης
Βοηθός σκηνοθέτη: Χριστίνα Μπίτου
Ζωγράφος σκηνικού: Θανασης Κόκκας
Επιμέλεια μακιγιάζ: Βίνα Ευστρατιάδου
Creative Agency: Gridfox
Ερμηνεύουν: Λυδία Σγουράκη, Αντώνης Αντωνάκος, Βαγγέλης Κυπαρίσσης, Στρατής Νταλαγιώργος, Χρήστος Σωνάκης, Θεοδώρα Κοκκινίδη, Χρόνης Στρίκος, Ελένη Φανδρίδου
Τιμές εισιτηρίων:
• Προπώληση: 10€
• Γενική Είσοδος: 12€
• Ειδική τιμή εισιτηρίου για ανέργους, πολύτεκνους και group άνω των 20 ατόμων: 8€
Ηλεκτρονική προπώληση: www.more.com/theater/o-thrylos-tis-moulan

2024-PF-OThrilosTisMoulan

«Η θάλασσα και ο γέρος» βασισμένο στο έργο «Ο γέρος και η θάλασσα» του Έρνεστ Χέμινγουεϊ
2024-08-28 21:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τετάρτη 28 Αυγούστου 2024
Ώρα έναρξης: 21:30
«Η θάλασσα και ο γέρος» βασισμένο στο έργο «Ο γέρος και η θάλασσα» του Έρνεστ Χέμινγουεϊ
«Η Θάλασσα και ο Γέρος» είναι μια διασκευή βασισμένη στο κλασικό και βραβευμένο με Πούλιτζερ έργο, «Ο γέρος και η θάλασσα», του Έρνεστ Χέμινγουεϊ, μετά το οποίο του απονεμήθηκε και το Νόμπελ λογοτεχνίας.
Περιγράφει την ιστορία ενός ψαρά, του Σαντιάγο -τον οποίον υποδύεται ο Τάσος Νούσιας– και το ταξίδι του στην ανεξερεύνητη και απέραντη θάλασσα. Την επική συνάντησή του με ένα υπέροχο μπλε μάρλιν, το οποίο ο ήρωας κατάφερε να ψαρέψει μετά από 84 ημέρες χωρίς ψαριά.
Κάτω από αυτή την απλή ιστορία, κρύβεται ένας κόσμος πλούσιος σε συμβολισμούς και μεταφορές για την αναζήτηση του σκοπού, την αντοχή του ανθρώπινου πνεύματος και τη συγκρουσιακή σχέση του ανθρώπου με το φυσικό περιβάλλον.
Η σκηνοθέτιδα της παράστασης, Μαρλέν Καμίνκσι, σημειώνει: «Δεν μπορούμε απλώς να ελπίζουμε ότι μόνο χρησιμοποιώντας την τεχνολογία, ξοδεύοντας χρήματα, θεσπίζοντας κατευθυντήριες γραμμές θα αποφύγουμε την κλιματική έκτακτη ανάγκη και την ανθρωπογενή καταστροφή των φυσικών οικοτόπων και της βιοποικιλότητας.
Ως καλλιτέχνες είναι καθήκον μας να βρούμε τρόπους για να βελτιώσουμε την ποιότητα του τρόπου με τον οποίο οι άνθρωποι νιώθουν, ακούνε, βλέπουν και αγγίζουν τον κόσμο».
Συντελεστές
Ιδέα, Διασκευή, Δραματουργία: Μαρλέν Καμίνκσι
Μετάφραση διασκευής, βοηθός δραματουργίας: Νατάσα Πετροπούλου
Σκηνοθεσία: Μαρλέν Καμίνκσι
Σχεδιασμός 3d Animation / Video mapping: Γιάννης Ντουσιόπουλος
Μουσική: Σταύρος Τσουμάνης
Φωτιστικός σχεδιασμός: Αλίκη Δανέζη Knutsen
Σκηνογραφία-Ενδυματολογία: Αγγελίνα Παπαχατζάκη, Μαρλέν Καμίνκσι
Βοηθός Σκηνοθέτη: Νατάσα Πετροπούλου
Κατασκευή Μαριονέτας: Μυρτώ Κοσμοπούλου
Διανομή
Σαντιάγο: Τάσος Νούσιας
Μανολίνο: Βασίλης Μηλιώνης
Θάλασσα: Φαίδρα Σούτου
Ακούγεται η φωνή της Έβελυν Ασσουάντ
Διάρκεια: 75 λεπτά
Τιμές εισιτηρίων:
17€ (φοιτητικό, ανέργων, ΑΜΕΑ, ατέλειες ηθοποιών)
20€ (γενική είσοδος)
EARLY BIRD (για περιορισμένο αριθμό εισιτηρίων): 15€
Προπώληση: https://www.more.com/theater/i-thalassa-kai-o-geros-kalokairini-periodeia/

2024-PF-H_ThalasaKaiOGeros

«Η Μάσα και ο Αρκούδος, μία μεγάλη γιορτή»
2024-09-03 20:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τρίτη, 3 Σεπτεμβρίου 2024
Ώρα έναρξης: 20:00
«Η Μάσα και ο Αρκούδος, μία μεγάλη γιορτή»
«Η Μάσα και ο Αρκούδος, μία μεγάλη γιορτή» η επίσημη θεατρική παράσταση, ζωντανεύει τον μαγικό κόσμο της παγκόσμιας επιτυχημένης σειράς κινουμένων σχεδίων. Με τα αυθεντικά κοστούμια του εξωτερικού.
Λίγα λόγια για το έργο:
Η Μάσα και ο Αρκούδος ετοιμάζουν μία μεγάλη γιορτή για τη Ντάσα, ένα πάρτι-έκπληξη για τα γενέθλια της και προσκαλούν μικρούς και μεγάλους φίλους στο υπέροχο δάσος τους. Τα πεντανόστιμα cupcakes με την συνταγή του Αρκούδου φουρνίζονται και όλοι είναι έτοιμοι για την υποδοχή της Ντάσα.
Τι συμβαίνει όμως όταν η Ντάσα τρομάζει από μία φάρσα και μία πλάκα που της κάνουν ο Σίλλυ και ο Σλάυ από εκείνες που μόνο οι δυο τους σκαρφίζονται; Η Ντάσα καθυστερεί πολύ να πάει στο πάρτι-έκπληξη και η Μάσα οργανώνει όλη την παρέα και ξεχύνονται στο δάσος να την βρουν.
Όλοι μαζί επί σκηνής τραγουδούν, χορεύουν και μας μεταφέρουν στο μαγικό κόσμο της Μάσα προσκαλώντας παιδιά και μεγάλους σε ένα παιχνίδι μυστηρίου που πρέπει να παίξουν και να λύσουν όλοι μαζί. Γιατί στο μαζί βρίσκεται η χαρά, το μαζί δημιουργεί την αγάπη και από το μαζί γεννιούνται οι πιο ωραίες ιστορίες και οι ομορφότερες αναμνήσεις.
Η Μάσα, ο Αρκούδος, ο Σκύλος, η Ρόζι, η Σκιουρίνα, ο Λαγός, το Πάντα, η Σίλλυ και ο Σλάυ, ο Τίγρης και φυσικά η Ντάσα μας υποδέχονται και μας υπόσχονται μία περιπέτεια γεμάτη μουσικές, γέλιο, τραγούδι, cupcakes, ακροβατικά και παιχνίδι. Παιχνίδι ανεξάρτητου ηλικίας, παιχνίδι από όλους για όλους, παιχνίδι που στο τέλος πάντα γίνεται γιορτή.
Φορέστε τα γιορτινά σας και ετοιμαστείτε για πάρτυ! Η Μάσα και ο Αρκούδος μας καλωσορίζουν στην μεγάλη τους γιορτή, σε μια θεατρική παράσταση που θα σας συναρπάσει!!
Συντελεστές
Σκηνοθεσία: Ταμίλλα Κουλίεβα
Κείμενο: Χάρης Χιώτης, Αγνή Χιώτη
Μουσική: Γιώργος Κωστογιώργης
Σκηνογραφία: Kolossaion Productions
Ενδυματολογία: Σωτήρης Καραθανάσης
Χορογραφίες: Δημήτρης Φεσσάς
Φωτισμοί: Τρύφωνας Κεχαγιάς
Sound design: CatLeap Sounds (Τσεσμελόγλου Δημήτρης)
Πρωταγωνιστούν: Ελβίρα Πολυτίμη Θεμελή, Κριστάνα Καρρίκι, Όλια Μήτσιου, Βλάσης Παπακωνσταντίνου, Κωνσταντίνος Πετρίδης, Μαρία Προδρόμου, Σέβη Σπύρτου.
Τιμές εισιτηρίων:
Γενική Είσοδος: 13€
Προπώληση: 12€
Προπώληση:

https://www.more.com/theater/children/i-masa-kai-o-arkoudos-mia-megali-giorti/

2024-PF-HMasaKaiOArkoudos

«Ικέτιδες» του Αισχύλου
2024-09-04 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τετάρτη 4 Σεπτεμβρίου 2024
Θέατρο Πέτρας, σκηνή «Μίνως Βολανάκης»
Ώρα έναρξης: 21:00
Το Θέατρο του Νέου Κόσμου σε συνεργασία με το Θέατρο Τέχνης-Καρόλου Κουν παρουσιάζουν τις «Ικέτιδες» του Αισχύλου. Ένα ποιητικό αλλά και βαθιά πολιτικό έργο στο κέντρο του σύγχρονου προβληματισμού για την έννοια του ασύλου σε μια δημοκρατική κοινωνία – ιδιαίτερα όταν στη θέση του διωκόμενου βρίσκονται οι γυναίκες.
Στο έργο (που είναι το πρώτο και το μοναδικό που έχει διασωθεί από την τετραλογία του Αισχύλου «Δαναΐδες») πρωταγωνιστεί ένα συλλογικό γυναικείο πρόσωπο: Ο Χορός των πενήντα Δαναΐδων που, μαζί με τον πατέρα τους Δαναό εγκαταλείπουν τη Λιβύη και την Αίγυπτο και ζητούν άσυλο στην πόλη του Άργους, προγονικό τόπο καταγωγής τους, για να ξεφύγουν από τους πενήντα γιους του θείου τους, βασιλιά Αιγύπτου, που απαιτούν να τις παντρευτούν με τη βία.
Η παράσταση ενώνει λυτρωτικά τις φωνές των αρχαίων ηρωίδων με εκείνες των σημερινών, μέσα από έναν εντυπωσιακό Χορό δεκαπέντε νέων γυναικών. Τον Χορό απαρτίζουν μέλη της γυναικείας χορωδίας: «Chóres». Τη στελεχώνουν νέες ηθοποιοί-σπουδάστριες της Δραματικής Σχολής του Θεάτρου Τέχνης και χορεύτριες-ακροβάτισσες της ομάδας: «Και όμως κινείται».
ΣΥΝΤΕΛΕΣΤΕΣ
Μετάφραση: Ιωάννης Γρυπάρης
Επεξεργασία κειμένου και δραματουργίας – Σκηνοθεσία: Μαριάννα Κάλμπαρη
Σκηνικά – Κοστούμια: Χριστίνα Κάλμπαρη
Μουσική σύνθεση: Χαράλαμπος Γωγιός
Χορογραφία: Χριστίνα Σουγιουλτζή
Σχεδιασμός φωτισμών: Στέλλα Κάλτσου
Βοηθός σκηνοθέτιδας: Μαριλένα Μόσχου
Βοηθοί σκηνογράφου ενδυματολόγου: Κυριακή Φόρτη, Κατερίνα Κυρτάτου
Μουσική διδασκαλία: Ειρήνη Πατσέα, Σιμέλα Εμμανουηλίδου
Συντονισμός παραγωγής «Chóres»: Βερονίκη Κρικώνη
Παίζουν (αλφαβητικά):
Λυδία Κονιόρδου (Πελασγός), Λουκία Μιχαλοπούλου (Αμυμώνη), Λένα Παπαληγούρα (Υπερμνήστρα), Άκης Σακελλαρίου (Δαναός), Γιάννης Τσορτέκης (Αιγύπτιος Κήρυκας).
Κορυφαία χορεύτρια: Χριστίνα Σουγιουλτζή. Κορυφαίες «CHÓRES» (αλφαβητικά): Ελένη Βασιλάκη, Κωνσταντίνα Γιαννοπούλου, Γιώτα Δημητρακοπούλου, Φανή Λύκου, Ιόνυ Μοσχοβάκου, Δάφνη Παγουλάτου, Ελένη Πούλιου, Ελίνα Σταμοπούλου, Δανάη Στεργίου, Νικολάια Τριανταφύλλου. Κορυφαίες Δραματικής Σχολής Θεάτρου Τέχνης (αλφαβητικά): Νεφέλη Δοδοπούλου, Μυρτώ Καπώλη, Ρένια Κρητικού, Άννα Μωρόγιαννη.
Τιμές εισιτηρίων:
Γενική Είσοδος: 18 ευρώ
Μειωμένο εισιτήριο (ΑμεΑ, άνεργοι, φοιτητές, άνω των 65): 15 ευρώ
Προπώληση:
https://www.more.com/theater/iketides-tou-aisxylou-periodeia-1/

2024-PF-Iketides

«Όρνιθες» του Αριστοφάνη
2024-09-06 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Παρασκευή 6 Σεπτεμβρίου 2024
Θέατρο Πέτρας, σκηνή «Μίνως Βολανάκης»
Ώρα έναρξης: 21:00
Στην κορυφαία αυτή κωμωδία του Αριστοφάνη, αν και η πλοκή είναι φανταστική, η θεματική είναι αληθινή και ουσιώδης: Οι «Όρνιθες» παρουσιάζουν μια καινούρια αρχή, η οποία πρέπει να γίνει έξω από την ανθρώπινη κοινωνία, μακριά από τον κορεσμό, την παρακμή και τη διαφθορά.
Δυο φίλοι, ο Πεισθέταιρος και ο Ευελπίδης, απογοητευμένοι από τις συνθήκες ζωής στην πόλη τους, αναζητούν έναν νέο τόπο όπου θα μπορέσουν να ζήσουν με ηρεμία και χαρά. Η επαφή τους με τον κόσμο των πουλιών θα τους δώσει την ιδέα να ιδρύσουν μια καινούργια πολιτεία στους αιθέρες, μεταξύ γης και ουρανού.
Θα καταφέρουν ο Πεισθέταιρος και ο Ευελπίδης, με τη συμβολή των πουλιών, να ολοκληρώσουν το χτίσιμο της Νεφελοκοκκυγίας; Πόσο εύκολο θα είναι να πραγματώσουν τη δική τους ουτοπία;
Η σκηνοθεσία του Άρη Μπινιάρη αξιοποιεί το στοιχείο της τελετουργίας με στόχο να αναδειχθούν οι αλληγορικές προεκτάσεις του αριστοφανικού έργου, ενώ η μουσική και η κίνηση τοποθετούν στο επίκεντρο της παράστασης την ανθρώπινη κατάσταση, τη μεταμόρφωση και την αποκατάσταση μιας κοσμικής δικαιοσύνης.
Συντελεστές
Μετάφραση: Τάσος Ρούσσος
Σκηνοθεσία: Άρης Μπινιάρης
Δραματουργική επεξεργασία- Διασκευή: Έλενα Τριανταφυλλοπούλου – Άρης Μπινιάρης
Σκηνικά- Κοστούμια: Πάρις Μέξης
Μουσική σύνθεση: Αλέξανδρος Δράκος Κτιστάκης
Κινησιολογία: Αλέξανδρος Βαρδαξόγλου
Σχεδιασμός φωτισμών: Βαγγέλης Μούντριχας
Μάσκες Χορού: Δήμητρα Καίσαρη
Ά βοηθός σκηνοθέτη: Νεφέλη Παπαναστασοπούλου
Β βοηθός σκηνοθέτη: Βαγγέλης Πρασσάς
Βοηθός σκηνογράφου – ενδυματολόγου: Αλέγια Παπαγεωργίου
Ερμηνεύουν:
Πεισθέτερος: Οδυσσέας Παπασπηλιόπουλος
Ευελπίδης: Γιώργος Χρυσοστόμου
Έποπας: Κώστας Κορωναίος
Χρησμολόγος- Προμηθέας: Στέλιος Ιακωβίδης
Ποιήτρια- Ίρις: Κωνσταντίνα Τάκαλου
Μέτων- Ηρακλής: Ερρίκος Μηλιάρης
Επίτροπος- Ποσειδώνας: Μάριος Παναγιώτου
Συκοφάντης: Θανάσης Ισιδώρου
Χορός: Μιχάλης Βαλάσογλου, Θανάσης Ισιδώρου, Τάσος Κορκός, Σοφία Κουλέρα, Αυγουστίνος Κούμουλος, Μαρία Κυρώζη, Κυριάκος Σαλής, Αλεξία Σαπρανίδου, Ειρήνη Τσέλλου
Τιμές εισιτηρίων:
Γενική Είσοδος: 23 ευρώ
Μειωμένο εισιτήριο (ΑμεΑ, άνεργοι, φοιτητές, άνω των 65): 20 ευρώ
Προπώληση: https://www.more.com/theater/ornithes-tou-aristofani-1/
Φυσικά σημεία προπώλησης: Δημοτικός Θερινός Κινηματογράφος «Σινέ Πετρούπολις» (25ης Μαρτίου 168), 20:30 – 22:30. Τηλέφωνο Επικοινωνίας: 210 5012391

2024-PF-OrnithesAristofani

«Αίας» του Σοφοκλή
2024-09-16 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δευτέρα 16 Σεπτεμβρίου 2024
Θέατρο Πέτρας, σκηνή «Μίνως Βολανάκης»
Ώρα έναρξης: 21:00
Η παράσταση, σε σκηνοθεσία του Γιώργου Νανούρη, με τον Μιχάλη Σαράντη και τον Απόστολο Χαντζαρά – που ενθουσίασε κοινό και κριτικούς, θα παρουσιαστεί στο Θέατρο Πέτρας, ολοκληρώνοντας την περιοδεία της για τη θερινή περίοδο.
Ο Μιχάλης Σαράντης ερμηνεύει συγκλονιστικά και τους εννιά ρόλους της τραγωδίας, ενώ ο Απόστολος Χαντζαράς συνομιλεί μαζί του ζωγραφίζοντας, μπροστά στα μάτια των θεατών.
Ο Αίαντας, ο μεγαλύτερος πολεμιστής στο στρατόπεδο των Ελλήνων, δικαιούται τα όπλα του Αχιλλέα μετά το θάνατο του. Όταν αυτά με δολοπλοκία καταλήγουν στον Οδυσσέα, αποφασίζει να εκδικηθεί. Γίνεται όμως έρμαιο της θεάς Αθηνάς και περίγελος του στρατεύματος των Αργείων. Ατιμασμένος και απεγνωσμένος, αυτοκτονεί.
Συντελεστές
Μετάφραση: Νίκος A. Παναγιωτόπουλος
Σκηνοθεσία: Γιώργος Νανούρης
Ερμηνεία: Μιχάλης Σαράντης
Ζωγραφική: Απόστολος Χαντζαράς
Σκηνική επιμέλεια – Φωτισμοί: Γιώργος Νανούρης
Διασκευή – Προσαρμογή Κειμένου: Γιώργος Νανούρης – Μιχάλης Σαράντης
Τιμές εισιτηρίων:
Γενική Είσοδος: 20 ευρώ
Μειωμένο εισιτήριο (ΑμεΑ, άνεργοι, φοιτητές, άνω των 65): 15 ευρώ
Προπώληση:
https://www.more.com/theater/aias-tou-sofokli-3/

Optimized by JPEGmini 3.18.9.220874560-AP 0xaca2717b

«Ο Κατά Φαντασίαν Ασθενής» του Μολιέρου
2024-09-18 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τετάρτη 18 Σεπτεμβρίου 2024
Ώρα έναρξης: 21:00
Με τον «Κατά Φαντασίαν Ασθενή», το κύκνειο άσμα του, ο Μολιέρος καταγίνεται με τους τσαρλατάνους και τους κομπογιαννίτες που λυμαίνονται το ιατρικό επάγγελμα. Σατιρίζει τους «ειδήμονες» της εποχής του, που κρύβονταν πίσω από πομπώδες φράσεις και φανταχτερές ορολογίες πασχίζοντας έτσι να καμουφλάρουν την ανεπάρκεια των γνώσεών τους, και το γεγονός ότι πάνω από τον ιπποκράτειο όρκο έβαζαν το κέρδος και το προσωπικό συμφέρον.
Ως ένα από τα λαμπρότερα επαναστατικά πνεύματα της εποχής του, ο Μολιέρος με τον «Κατά Φαντασίαν Ασθενή» καταγγέλλει κάθε μορφή εξουσίας και ασκεί έντονη κριτική στη γαλλική κοινωνία και στα κακώς κείμενά της. Με ανάλαφρο αλλά καυστικό τρόπο, τα βάζει με τις παντός είδους αυθεντίες που τυφλωμένοι από αλαζονεία και έχοντας κατακτήσει προνόμια και εξουσία, υποτιμούν και καταπιέζουν τον απλό πολίτη.
Ο κεντρικός ήρωας του έργου, ο αριστοκράτης Αργκάν, τρομερά υποχόνδριος και αρρωστοφοβικός, είναι πεπεισμένος ότι η υγεία του είναι πολύ κλονισμένη. Παρόλες τις δοκιμασμένες και πειραματικές θεραπείες που του προτείνουν -με το αζημίωτο- οι γιατροί με σκοπό να τον απαλλάξουν από την «άγνωστη» ασθένειά του, ο Αργκάν δεν νιώθει καλά. Κι επειδή η οικογένειά του δεν συμμερίζεται το πρόβλημά του, η υπηρέτριά του Τουανέτα και ο αδερφός του Βεράλδος τον πείθουν να παραστήσει το νεκρό ώστε να ανακαλύψει ποιος τον εκμεταλλεύεται και ποιος τον νοιάζεται, ποιος τον επιβουλεύεται και ποιος πραγματικά τον αγαπάει.

Συντελεστές
Σκηνοθεσία – Διασκευή: Αιμίλιος Χειλάκης – Μανώλης Δούνιας
Ελεύθερη απόδοση: Μανώλης Δούνιας
Σκηνικά: Γιώργος Γαβαλάς
Κοστούμια: Αλεξία Θεοδωράκη
Μουσική: Θοδωρής Οικονόμου
Φωτισμοί: Νίκος Βλασόπουλος
Κίνηση: Έλενα Γεροδήμου
Βοηθός σκηνοθετών: Θάνος Χατζόπουλος
Ερμηνεύουν:
Αιμίλιος Χειλάκης, Αθηνά Μαξίμου, Μυρτώ Αλικάκη,Θοδωρής Ρωμανίδης, Νίκος Γκέλια,Βίκυ Διαμαντοπούλου,Γιώργος Ζυγούρης, Δημήτρης Φιλιππίδης
Διάρκεια : 1:45’
Τιμές εισιτηρίων:
Γενική είσοδος 22 ευρώ
Φοιτητικό, ανέργων, ΑμεΑ, άνω των 65 ετών: 20 ευρώ
Προπώληση: https://www.more.com/theater/o-kata-fantasian-asthenis-tou-molierou/
Φυσικά σημεία: Δημοτικός Θερινός Κινηματογράφος, «Σινέ Πετρούπολις» (25ης Μαρτίου 168), 20:30 – 22:30. Τηλέφωνο Επικοινωνίας: 2105012391

2024-PF-Katafantasianasthenis

«Εμείς οι Άλλοι»
2024-10-12 20:00 (Europe/Moscow) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Πάμε θέατρο στο Πνευματικό Κέντρο»
Σάββατο, 12 Οκτωβρίου 2024
Ώρα έναρξης: 20:00

Ο Δήμος Πετρούπολης θα φιλοξενήσει στις (12/10, 20:00) στη σκηνή του Πνευματικού Κέντρου (Μπουμπουλίνας 59 & Αθ. Διάκου) τη θεατρική παράσταση, «Εμείς οι Άλλοι».
Mία σύνθεση κειμένων με κεντρικό άξονα την έννοια του συμβιβασμού, είτε σε προσωπικό είτε σε κοινωνικό επίπεδο.
Πρόκειται για μία παραγωγή του παραρτήματος Βύρωνα – Καισαριανής του Ε.Συ.Ν. (Εθνικό Συμβούλιο κατά των Ναρκωτικών) σε συνεργασία με τη Θεατρική Σκηνή, «Αλέκα Παΐζη».
Ερμηνεύονται κείμενα των:

Ιάκωβου Καμπανέλλη («Πρόσωπα για βιολί και ορχήστρα»)
Κώστα Μουρσελά («Ω! τι κόσμος μπαμπά», Μονόπρακτο)
Μάριου Ποντίκα («Εσωτερικές Ειδήσεις»)
Γιώργου Σκούρτη (11 Μονόπρακτα)
Τάσου Λειβαδίτη (ποίημα: «Αλλά τα βράδια»)

Επιμέλεια κειμένων – διανομή: Γιώργος Αντωνακάκης
Συντελεστές
Σκηνοθεσία: Γιώργος Δαράκης
Βοηθός Σκηνοθέτη: Γιώργος Κοκκώνης
Σκηνική Ζωγραφιά: Φανή Τσίτουρα
Επιμέλεια Μουσικής & Ήχων: Στέλιος Καφρίτσας
Ενδυμασία & Μακιγιάζ: Νότα Πανουσοπούλου
Παίζουν με σειρά εμφάνισης: Ιουλία Τσαγγαράτου, Δημήτρης Καζάντζας, Ελένη Ξηρογιάννη, Φωτεινή Αλεξανδροπούλου, Ελένη Καρδαρά, Τίνα Μυτιληνού, Σοφία Μελισόβα, Τάσος Κυριακόπουλος, Μαρία Χαβαλέ, Νότα Πανουσοπούλου, Βασιλική Τσομώκου, Βασίλης Καλύβας, Στέλιος Καφρίτσας, Τομαζίνα Τσαλίκη, Νίκος Πάτρας, Φανή Τσίτουρα, Μαλβίνα Αγαζάνη.
Η είσοδος είναι ελεύθερη για το κοινό, θα τηρηθεί σειρά προτεραιότητας.
Διοργάνωση: Διεύθυνση Πολιτισμού, Αθλητισμού και Νεολαίας Δήμου Πετρούπολης

2024-EmeisOiAlloi

«Εκείνος και το Σμήνος»
2024-10-19 20:00 (Europe/Moscow) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Πάμε θέατρο στο Πνευματικό Κέντρο»
Σάββατο, 19 Οκτωβρίου 2024
Ώρα έναρξης: 20:00
Θεατρική ομάδα, «Τα Θαλασσοπούλια»
Ο Δήμος Πετρούπολης έχει τη χαρά να φιλοξενήσει το Σάββατο (19/10, 20:00) στη σκηνή του Πνευματικού Κέντρου (Μπουμπουλίνας 59 & Αθ. Διάκου) το πρώτο έργο της θεατρικής ομάδας του Συλλόγου Γονέων, Κηδεμόνων, Φίλων ΑμεΑ και Αναπήρων Ικαρίας “Ηλιαχτίδα”, με τίτλο «Εκείνος και το Σμήνος».
Πρόκειται για την ιστορία δύο παιδιών, με το ένα να περιμένει τον πατέρα του και το άλλο να του κρατάει συντροφιά. Μέσα από τον διάλογό τους, αναδεικνύονται θέματα αποδοχής, σεβασμού και αγάπης για τον συνάνθρωπο καθώς και αγωνία για το μέλλον.
Ο Φίλιππος Τσιμπίδης και ο Αστέρης Τζουμέρκας αποδίδουν με αυθεντικότητα τους ρόλους τους, προσφέροντας μια ερμηνεία που αγγίζει την καρδιά και το νου.
Με τον δικό τους ξεχωριστό τρόπο, συγκινούν το κοινό, χαρίζουν μια μοναδική εμπειρία, ένα μάθημα ζωής και αποδεικνύουν σε όλους ότι όταν υπάρχει θέληση και στήριξη όλα είναι δυνατά.
Συντελεστές
Σενάριο: Δέσποινα Σιμάκη
Σκηνοθεσία – Φωτισμοί: Γεωργία Καρναβά
Επιμέλεια προγράμματος: «Τα Θαλασσοπούλια»
Μουσική: Αστέριος Τζουμέρκας και Στέλιος Τζουμέρκας
Στίχοι: Ελένη Κοζαμάνη, Αστέριος Τζουμέρκας
Παίζουν οι μαθητές του Εργαστηρίου Ειδικής Επαγγελματικής Εκπαίδευσης και Κατάρτισης Ικαρίας: Αστέριος Τζουμέρκας, Φίλιππος Τσιμπίδης
Καλλιτεχνική επιμέλεια αφίσας: Θωμάς Τζουμέρκας

Η είσοδος για το κοινό είναι ελεύθερη, θα τηρηθεί σειρά προτεραιότητας.
Διοργάνωση: Διεύθυνση Πολιτισμού, Αθλητισμού και Νεολαίας Δήμου Πετρούπολης

2024-EkeinosKaiToSminos

«Άλκηστις …αλλιώς» του Δημήτρη Βαρβαρήγου και της Λευκοθέας Γκολγκάκη
2024-10-21 18:30 - 21:00 (Europe/Moscow) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Πάμε θέατρο στο Πνευματικό Κέντρο»
Δευτέρα, 21 Οκτωβρίου 2024
Ώρα έναρξης: 18:30 & 21:00

Μία παρωδία της «Άλκηστης» του Ευριπίδη
Καταδικασμένος από τις Μοίρες να πεθάνει, ο Άδμητος καταφέρνει να γλυτώσει τη ζωή του, έπειτα από παρέμβαση του θεού Απόλλωνα, ο οποίος ζητά να δοθεί χάρη στον προστατευόμενο του, με την προϋπόθεση πως κάποιος άλλος θα πεθάνει αντί για αυτόν. Κι ενώ οι γονείς του αρνούνται να κάνουν αυτή τη θυσία, η σύζυγός του, η Άλκηστις, παίρνει πρόθυμα τη θέση του ανδρός της και Βασιλιά των Φερών. Παρά τις προσπάθειες του Απόλλωνα, ο Θάνατος κόβει το νήμα της ζωής αυτής της γενναίας γυναίκας. Την ημέρα της κηδείας, ωστόσο, ο μυθικός ήρωας Ηρακλής, που φθάνει στο παλάτι του Θεσσαλού βασιλιά χωρίς να γνωρίζει τα δυσάρεστα νέα, αποφασίζει να παλέψει με τον Θάνατο για να επαναφέρει την Άλκηστη στη ζωή. Έτσι πλέκει το δράμα του ο Ευριπίδης.
Στην παρωδία «Άλκηστις …αλλιώς» η τραγωδία ανατρέπεται, και, μέσα από κωμικοτραγικές σκηνές, σατιρίζεται με καυστικό τρόπο η αγωνιώδης προσπάθεια των ηρώων να καταφέρουν να αλλάξουν την μοίρα τους. Η παράσταση στοχεύει να αναδείξει τα κρίσιμα θέματα της ανεξέλεγκτης χρήσης της εξουσίας, της άσκησης βίας του ισχυρού απέναντι στον αδύναμο, με χιούμορ και προσεγμένη προσέγγιση. Η Άλκηστις, τελικά, σε αυτό το έργο, είναι όλες οι γυναίκες και όλοι οι ήρωες του έργου, είναι όλοι οι άνθρωποι γύρω μας, γιατί αν δει κάποιος με άλλο βλέμμα τα δεινά και τα υπονομεύσει με χιούμορ, τότε γινόμαστε όλοι η γιορτή της ζωής και η κατάργηση του θανάτου.
Συντελεστές
Κείμενο: Δημήτρης Βαρβαρήγος, Λευκοθέα Γκολγκάκη
Σκηνοθεσία: Κατερίνα Μαντέλη
Σκηνικά-κοστούμια: Ιωάννα Κατσιαβού
Πρωτότυπη μουσική σύνθεση: Αρετή Κοκκίνου
Ερμηνεύουν οι ηθοποιοί:
Ντομένικα Ρέγκου, Νίκος Παπαδάκης, Μαρία Μέμη Αναστασοπούλου, Αννέτα Βασιλάκου, Δημήτρης Τσάκωνας, Νίκος Σιναρέλης, Μιγκένα Τσάρκου
Η είσοδος για το κοινό είναι ελεύθερη, θα τηρηθεί σειρά προτεραιότητας.
Διοργάνωση: Διεύθυνση Πολιτισμού, Αθλητισμού και Νεολαίας Δήμου Πετρούπολης

2024-H_AklistisAllios

Παγκόσμια Ημέρα Θεάτρου: Ανοιχτή πρόβα στις «Αριστοφανιάζουσες» από το Θεατρικό Εργαστήριο Δήμου Πετρούπολης
2025-03-31 21:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Ο Δήμος Πετρούπολης γιορτάζει την Παγκόσμια Ημέρα Θεάτρου (27/3) με μια ανοιχτή -και με ελεύθερη είσοδο- στο κοινό πρόβα αποσπασμάτων από την παράσταση «Αριστοφανιάζουσες», η οποία θα παρουσιαστεί από το Θεατρικό Εργαστήριο το καλοκαίρι, στο Θέατρο Πέτρας.
Πρόκειται για μια σύνθεση κειμένων από τις κωμωδίες του Αριστοφάνη, «Λυσιστράτη» και «Εκκλησιάζουσες». Η ανοιχτή πρόβα θα διεξαχθεί την ερχόμενη Δευτέρα (31/3, 21:00) στο Πνευματικό Κέντρο (Μπουμπουλίνας 59 & Αθ. Διάκου).
Η σκηνοθεσία και η επιμέλεια της σύνθεσης των κειμένων έγινε από την υπεύθυνη του εργαστηρίου, ηθοποιό και σκηνοθέτιδα Γιώτα Κουνδουράκη, και συμμετέχουν σπουδάστριες και σπουδαστές του Θεατρικού Εργαστηρίου.
Το θέατρο δεν είναι μόνο το αποτέλεσμα που βλέπει ο θεατής σε μια παράσταση. Προαπαιτούμενο για μια άρτια παράσταση είναι η πρόβα. Εκεί δημιουργείται το θέατρο, εκεί «ζωντανεύει» το θεατρικό κείμενο, χωρίς πρόβα δεν γίνεται παράσταση.
Ελάτε λοιπόν κοντά μας, να βιώσετε την ξεχωριστή εμπειρία μιας πρόβας.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2128098222.

Θεατρικό Εργαστήριο Δήμου Πετρούπολης-Ανοιχτή πρόβα-«Αριστοφανιάζουσες»
